Grønne nedslag: Vente vente vente\nlørdag den 18. maj 2019\nJeg får at vide at de tyske statistikere hvert år spørger om hvilket ord man er gladest for og hvilket ord man hader mest - det mest forhadte ord er "Warten".\nI løbet af deres liv venter hver enkelt tysker længere tid end de sover, har man også fundet ud af.\nOg det har jeg så også måttet erfare. Både med roser og nu med min bil. Det er som en domino effekt. Folk der reelt prøver at gøre deres bedste og være punktlige bliver så ofte sat i en situation hvor omstændighederne også tvinger dem til at svigte og lade andre vente, andre der så heller ikke kan komme igang og så videre...\nNå, Jeg er uden stort kamera denne gang, men jeg har taget en lille stribe billeder med en Samsung S10.\nHer er vi ved det lokale slot:\nVed den oldgamle befæstningsmur er der faktisk en del spændende sager!\nJeg får det indtryk at der engang har været nogen her, nogen der interesserede sig for planter og haveanlæg.\nIdag står disse træpæoner og passer sig selv, når jeg kigger ind ved roden kan jeg se at det hele har været skåret ned mange gange, og de står med flere års golde frøstande inde under de nye skud.\nMen de en nu flotte!\nDen gule er specielt interessant, Den spreder sig ikke med jordstængler.\nMit gæt er at det er en af de utallige kryds der blev lavet omkring 1900- 1910 hvor Paeonia ludlowii indgik. Den har tidligere haft andre navne og bliver stadig ofte kaldt (de nu ugyldige navne) Paeonia suffruticosa eller Paeonia lutea.\nEn lækker sag, det var spændende at møde her!\nNå tilbage til ventetiden, det med bilen er det mest irriterende.\nDu kan ikke bare købe en tysk bil i Tyskland, det tager mindst en 14 dage at få rigtige nummerplader på den.\nDa jeg så skulle modtage den i tirsdags var der ventetid på motorkontoret og kommer man ikke til, må man vente til dagen efter, samme dag lavede politiet en kæmpe razzia hos hovedbankerne. og fandt masser tegn på massiv korruption og russisk pengevask. Man lukkede herefter samtlige banker og offentlige kontorer dagen efter, for at få styr på det. Samtlige!\nMin bilforhandler fik så først bilen sent torsdag eftermiddag. Og han skulle nu levere den tidligt fredag.\nMen på autobahn på vej hertil var der væltet en lastbil med billige polske øl, det hele lå på tværs af sporet. Vejen var spærret i flere timer, fordi nogen blokerede nødsporet med sine forsøg på at selv at komme videre, ambulancer og redning kunne ikke komme frem, det gik der så de 3 timer med at få redet ud, og der var elastik kørsel videre. En lastbil påkørte herunder min bil bagfra og skubbede den stille og roligt ind i bilen foran.\nPolitiet forbød den at køre videre selv...\nNå, jeg er blevet lovet den imorgen, den nye lak skal tørre, det håber jeg holder!\nJeg ønsker alle en dejlig weekend/helg!\nIndsendt af Karsten F kl. lørdag, maj 18, 2019\nwww.AnettesFlora.com 18. maj 2019 kl. 21.16\nHader også at vente. Men det du har været udefor er jo nærmest umenneskeligt(set med danske øjne)!!!!! men ser trods alt en vis form for "humor" i dit indlæg.....;-)))\nHåber du på trods af venten får en sjov weekend!\nKarsten F 18. maj 2019 kl. 21.57\nDet er jo lidt af et absurd teaterstykke:)\nRost och rädisor 18. maj 2019 kl. 21.18\nOjojoj! Ibland hopar sig prövningarna. Hoppas du är utrustad med mycket tålamod, för det verkar behövas. Hoppas allt löser sig med bilen. Bilderna blev ju bra med mobilen också.\nKarsten F 18. maj 2019 kl. 21.59\nJa tålamod och lite humor:)\nMobilen tar jaktisk ganska så bra bilder.\nElna Slot 18. maj 2019 kl. 21.48\nJeg håber, du kommer godt hjem med bilen, men nu er der da vist ikke ret meget mere, der kan gå galt.\nDet er altid spændende at botanisere ved gamle mure, ruiner og den slags steder. Og det ser ud til, at du har haft heldet med dig og fundet interessante planter.\nKarsten F 18. maj 2019 kl. 22.02\nNej det tænker jeg også:)\nDet er faktisk kun ved de ældre anlæg at jeg var fundet noget spændende endnu - men mon ikke jeg søger lidt videre!\nMarit 18. maj 2019 kl. 22.30\nHar du noen gang hørt om Murphys lov? ;)\nDet var da ikke måte på av ting som gikk galt for deg! Får håpe at det heretter går bedre for deg :)\nSpennende peoner og spennende omgivelser!\nKarsten F 18. maj 2019 kl. 22.51\nJo den har jeg godt hørt om, Det besynderlige hernede er bare at min historie ikke er særlig speciel...\nJa der er lidt at udforske!\nHøneballehaven 19. maj 2019 kl. 07.05\nSikken en historie, det er ikke lige meningen, at du skal have bil åbenbart. Godt du ikke kom noget til, jeg håber bestemt, du kommer godt hjem, og at bilen er god.\nKarsten F 19. maj 2019 kl. 07.47\nDen absurde historie lader til at fortsætte idag, mere om det senere.\nJeg sad jo ikke i bilen, så er helt ok.\nBilen eller bilerne tror jeg bestemt er gode - Det bliver bare så spændende!\nGunilla Teckenberg 19. maj 2019 kl. 08.29\nOj, oj Karsten! Saker händer utanför vår kontroll och jag tänkte också på Murphys lag. Men du är en optimist i själ och hjärta så jag tror du hanterar situationen väl.\nDen där gula pionbusken är en riktig höjdare, spännande med gamla sorter och som du med din stora kunskap kan härleda bakåt i tiden.\nÖnskar dig lycka till, du kanske behöver det just nu!\nKarsten F 19. maj 2019 kl. 08.56\nJag tror det att intressera sig för växter och trädgård, tror jag ger ett större perspektiv, vi tänker kanske lite längre fram, och låter inte lite motgång störa.\nJa den pionen var en positiv överraskning!\nUlla 19. maj 2019 kl. 09.15\nMilde himmel! Det lyder virkelig som et absurd teaterstykke, eller måske en film? Tænker bl.a. på hvad en Jacques Tati kunne have fået ud af din historie - og så er den åbenbart ikke slut endnu... Håber du klarer ærterne til sidst!\nMen i det mindste bliver der tid til at botanisere lidt, og det er da spændende hvad du finder ved gamle mure og bygninger.\nPøj-pøj med hjemturen!\nKarsten F 19. maj 2019 kl. 09.29\nJa totalt absurd, og vi får det hele serveret gratis, teater der virkelig sker og afspejler en del af virkeligheden. Jeg kommer helt sikkert ikke afsted ida\nGamle mure, kultur og spændende planter - det er ikke det værste!\nLykkelig i hagen 19. maj 2019 kl. 09.54\nHei Karsten, det høres ikke bra ut, jeg håper ting ordner seg raskt for deg. Jeg fikk en trepeon til min fødselsdag, paeonia suffruticosa... forstår jeg deg rett i at det ikke er rett navn på den? Hilsen Anne-Kristin\nKarsten F 19. maj 2019 kl. 11.19\nJa, du har forstået ret:) - Det er ikke en naturligt forekommende art, men er betegnelsen for en gruppe af krydsninger, mellem temmelig mange forskellige kinesiske træpæoner, jeg tror de fleste rigtige arter er med. Men der var ingen gule. Så opdager man P.ludlowii der er gul og de gulblomstrede P. delavayi træpæoner.\nDisse brugte den kendte planteskolemand Victor Lemoine til at lave de første gule i suffruticosa gruppen og det er en af disse jeg tror jeg så, han døde i 1911. Et mere korrekt navn for dette hybridkomplex ville være Paeonia X suffruticosa.\nHageidyll i Sonvika 19. maj 2019 kl. 10.15\nMed all den trafikk som er på veiene i dag, kan det lett gå galt. Men du var jo skikkelig uheldig på flere måter.\nHåper da du hadde tid til å vente....\nOg du fikk da nyte noen flotte peoner:-)\nKarsten F 19. maj 2019 kl. 11.22\nJa, og her i Tyskland kører man totalt tæt.\nJeg havde ikke tid - men det har jeg så måttet lave;)\nHar også tid til at udforske idag, men ingen bil...\nMaribel 19. maj 2019 kl. 10.24\nEn olycka kommer sällan ensam, ett gammalt ordspråk. Nu kan det bara bli bättre.\nTur att du inte blev skadad. Bilderna på pionerna är fina, vackra färger.\nKarsten F 19. maj 2019 kl. 11.25\nSå säger man också på danska.\nTack! ja det var en positiv överraskning.\nmarie 19. maj 2019 kl. 12.31\nDet er godt nok en skrækkelig historie, du fortæller, og det værste er faktisk, at du hævder, det er ganske normalt i Tyskland. Der mistede jeg lige troen på germansk præcision og effektivitet.\nKarsten F 19. maj 2019 kl. 14.18\nDet jeg ser er resignationen og accepten af at: Sådan er det bare.\nNår systemerne her fungerer, er det ofte vildt bureaukratiskt, men det fungerer, og til tiden.\nKnækker kæden er det kaos.\nTrädgård i Torslanda 19. maj 2019 kl. 17.44\nMen vilka äventyr du har råkat ur för. Tur att du inte blev skadad i olyckan med lastbilen. Nu hoppas jag bilen förtjänar all denna möda och att den uppför sig väl.\nHa det gott och kör försiktigt hem sedan\nKarsten F 19. maj 2019 kl. 22.06\nDet hoppas jag också! yrhesfolk påstår det - så jag är optimist.\nHan en trevlig kväll\nAma Kjaer 19. maj 2019 kl. 18.27\nHold da op, der har været brug for tålmodighed.\nDet er i sådanne situationer, der er brug for et strikketøj, men du strikker nok ikke😊\nDet må være dejligt at være hjemme igen.\nGod aften, det er dejlig lunt, ikke for meget, lige tilpas.\nKarsten F 19. maj 2019 kl. 22.07\nNej ikke så meget strikkeri her:)\nJeg er ikke hjemme - sidder her nok til tidligst på onsdag...\nCarina, 4 Seasons by Carna 19. maj 2019 kl. 21.06\nI Sverige säger vi - inget är som väntans tider ;) Spännande med en gammal trädgård där man kan gå på upptäcksfärd och hitta spännande växter som aldrig varit så vanliga.\nKarsten F 19. maj 2019 kl. 22.16\nDet var kul ja - Med slottet:)\nfruens flora 19. maj 2019 kl. 22.41\nI alle dager. Det viktigste er at du ikke ble skadet.\nFlott med sånne gamle slott. De har vi ikke mange av i Norge. Flotte peoner.\nFin søndagskveld til deg.\nKarsten F 20. maj 2019 kl. 07.59\nJa, jeg har jo ikke rigtigt risikeret noget endnu, men det er jo en klar advarsel når jeg skal køre retur.\nHer er der slotte og store gods lidt overalt.\nLene 21. maj 2019 kl. 20.48\nFlotte Pæoner, så er der trods alt lidt at glæde sig over midt i al elendigheden 😀\nKarsten F 22. maj 2019 kl. 06.54\nJa det må man sige - frodigheden glatter det hele ud!\nIngeborg Kringeland Hald 22. maj 2019 kl. 16.28\nFor noen flotte peoner, håper det ordnet seg med bilen. Ha en fortsatt fin dag, hilsen Ingeborg\nKarsten F 22. maj 2019 kl. 17.56\nJa ikke - uventet og flotte!\nJa bilerne er det nu - åbenbart først på søndag nu?\nLisbeths Haveblog 23. maj 2019 kl. 09.58\nDu godeste. Det er jo totalt tragikomisk.\nHva' sku' du dog osse der?\nPæn pæon i ventetiden...\nForhåbentlig har det løst sig nu - jeg er et par dage bagud med læsning.\nKarsten F 23. maj 2019 kl. 21.29\nJa det må man sige - fortsættelse følger...\nTak - Tja, løst og løst...\nHåber at komme herfra på mandag...\nFru Friis 24. maj 2019 kl. 09.29\nHold nu op.... der var et ord der poppede op i min hjerne under læsningen af done strabadser! Tålmodighed! Havemennesker er som regel udstyret med en god portion tålmodighed, men jeg kan godt se at du er blevet udfordret på begge ord, i dit bil forløb. Håber du bliver superglad for bilen.\nPæonen er så smuk og sjovt at gå tænke på dens historie.\nKarsten F 24. maj 2019 kl. 10.22\nJa, og de er ikke forbi endnu - strabadserne, håber at have bilerne søndag aften.\nPæonen var en lille sidegevinst!\nNora 26. maj 2019 kl. 15.08\nMen kjære vene - da har jamen du og din bil fyllt kvoten for motgang for en lang tid fremover. Håper det ordnet seg til sist!\nFor noen fantastiske Peoner du viser idag og de gule var finest av dem alle.\nKarsten F 26. maj 2019 kl. 16.08\nJa det er noget værre kluder... Håber at have bilerne kl 20 iaften!\nJa den gule er bare lækker!\ngermanica - farvel?\nDet myldrer op!\nLidt fra Markedet\nDen korte sommer


At blive mor til tre - Surt og sødtSurt og sødt\nFor, hvad der føles som, et helt liv siden blev vi gift. Det er nu ikke mere end 6 uger siden, men hvilke 6 uger! Det hele startede sådan set for 7 uger siden, hvor Thomas fik sommerferie. Det var ligesom startskuddet til en 3-trins-raket;\nSådan havde vi planlagt rækkefølgen, og sådan blev det heldigvis også!\nDet var en hård uge – højgravid og med klargøring af højskole-bryllup, men det korte af det lange er, at vi blev helt færdige og helt klar, så vi kunne nyde dagen i fulde drag. Det var en af de få dage denne sommer, hvor vejret var rigtig, rigtig godt, og vores lille intime bryllup med vielse i Odder Valgmenighedskirke og reception og fest på Odder Højskole blev den fineste og smukkeste dag, man kunne forstille sig. Hvis man ser bort fra de elefantstolper, jeg vraltede rundt på fra sidst på eftermiddagen (men som heldigvis kunne gemmes væk under kjolen), så var der faktisk ikke noget, vi ikke kan tænke tilbage på med ét stort smil.\nBrylluppet kom, og brylluppet gik, og maven blev ikke mindre. Fødderne gjorde heller ikke. Ejheller anklerne. Og ledene i mine fingre begyndte også at gøre rigtig ondt. Vi prøvede lidt forskelligt; havearbejde, tonic, gåture, men jeg fik ikke andet ud af det end ondt i ryggen.\nSå fredag morgen 13 dage efter det store ja i kirken, kunne vi endelig se en ende på graviditet og en start på livet som forældre til tre. Der er ikke meget at berette om selve fødslen. Jeg kunne mærke det med det samme, jeg rejste mig op af sengen om morgenen, men rigtige veer kom der først hen på eftermiddagen. Vi var på fødeafdelingen kl. 15.30, og hun blev født omkring 18.30. Husker ikke lige det nøjagtige tidspunkt – sådan er det tredje gang (og for så vidt også anden gang, men dog igen lidt værre). Jeg fik heller ikke noteret mig hendes cpr.nr. eller fødselslængde, inden vi tog hjem. Guldmedalje til den opmærksomme tredjegangsfødende… Men hun vejede altså 3836 g og var 51 cm lang. Cpr.nr. er en bitch af huske, men jeg øver mig.\nHvordan er det så at være mor til tre. Jo, altså. Birk fik sig et sæt skoldkopper af den ret skrappe slags i ugen efter brylluppet. Birk er jo 4 snart 5 år. Og han har er ret roligt gemyt, så selvom han var meget plaget og peb noget ved det, så kom vi da igennem. En ting er at at være gravid og have en jamrende dreng på 4 år. Noget andet er at have en nyfødt baby og en hysterisk skrigende 2-årig pige med “nuffen” (numsen, red.) fuld af sviende, kløende knopper. Det endte med, at den (efterhånden også ret hysteriske og) trætte mor sendte faderen på apoteket, og i direkte forbindelse gennem telefonen bad ham beordre, at vi skulle have noget narko, der VIRKEDE! Vi fik noget lokalbedøvende, som virkede i 20 min ad gangen, men det var bedre end ingenting.\nDet var så starten på vores “sommerferie” og starten på vores liv som en familie på fem. Så er man ligesom i gang. Her er dit nye liv – get used to it! I dag er det så lidt over 3 uger siden, helvede brød løs. Første dag efter ferien, og de to store er sendt i børnehave og dagpleje. Lærke, som vores nytilkomne hedder, blev 1 måned i går, og jeg må sige, at vi har været utrolig heldige med det lille, smukke væsen. Ingen maveproblemer – højst lidt for meget gylp. Ingen udefinerbar uro. Bare en glad baby, som sover meget, spiser meget, bøvser meget, prutter meget og SMILER :o) Store smil til mor og far og storebror og storesøster. Det er så ubeskriveligt dejligt. De store elsker hende overalt på jorden, og så kan man ikke ønske sig mere. Ud over lidt mere søvn måske… og lidt flere hænder… og lidt mere energi også, ja… og en husholderske, ja, også det. Men VED I hvad? Vi har fået rengøringshjælp, og det er altså guld værd – helt og aldeles guld værd.\nNu vil jeg nyde stilheden i dag, indtil der kommer et par trætte børn hjem i eftermiddag. Det er altså ikke det bare pjat at holde hjulene i gang i tre uger med en nyfødt baby og en temperamentsfuld pige på 2 og en energisk dreng på 4. Jeg tror, det er godt for alle, at det er hverdag igen.


Lufthavnstaxi i Bruxelles\nHjem - Lufthavnstransport\nLufthavnstransport til Bruxelles og Charleroi\nEnkel, venlig og personlig rejseoplevelse\nPrestige DRIVER er en pålidelig partner for enhver lufthavnstaxi og shuttletransport til / fra Bruxelles-Zaventem & Charleroi-SUD. Du modtager en unik og fast pris for hver reservation på forhånd, uden usikkerhed. Oplev alle vores levering og overførselstjenester herunder til Belgien og Europa.\nLufthavnstaxitransport fra og til Bruxelles\nVi transporterer og overfører bekvemt passagerer med taxa fra Bruxelles - Zaventem lufthavn til alle lufthavne i Belgien, Pays-Bas, Luxembourg, Tyskland og Frankrig. National og international overførsel til Charleroi, Liège, Amsterdam, Paris, Düsseldorf osv.\nLufthavnstransport med taxa\nLufthavnstransport fra / til Bruxelles\nGruppeoverførsler er meget økonomisk fordelagtige. Vi transporterer også familier og grupper med shuttlebus til alle lufthavnsdestinationer i Belgien, Holland, Luxembourg, Tyskland, Frankrig. Charleroi lufthavn, Amsterdam, Paris osv.\nVIP persontransport til forretningsrejser\nHent din vigtige klient på en professionel og diskret måde af en af vores kvalificerede chauffører. Professionel og behagelig transport fra punkt A til punkt B diskret fra eller til Bruxelles -regionerne.\nForretningsrejsetaxi - VIP\nTaxa med privat chauffør til tur eller turistguide\nGruppeoverførsler er meget fordelagtige med hensyn til pris. Vi transporterer dig også med en VAN -shuttle til alle lufthavnsdestinationer i Belgien, Holland, Luxembourg, Tyskland, Frankrig osv.\nTaxa til turistguide\nAbonnementstaxiservice til at organisere enhver rejse\nUanset om du er en person, en virksomhed eller et offentligt organ. Hvis dit personale rejser regelmæssigt, og du er interesseret i vores overførselstjenester. Få en kontrakt for enhver overførsel ved at ringe til os på telefon eller skrive til os igennem fra vores kontaktformular for mere information.\nKontrakt taxi service\nTaxiudlejning med privat chauffør i Bruxelles\nBestil en privat chauffør i dag til alle ønskede destinationer: begivenheder, bryllupper, guide, aftaler osv. Lej en lejebil med din egen private chauffør til alle dine nuværende eller kommende projekter.\nPrivat chauffør i Bruxelles


Klog belysning blandt blokkene øger beboernes tryghed - Landsbyggefonden\nLBF/ Magasin/ Klog belysning blandt blokkene øger beboernes tryghed\nLED-teknologi og andre tekniske forbedringer giver muligheder for at lave energibesparende og nuanceret udendørs belysning, som kan forebygge kriminalitet. Sådan er meldingen fra Urbanplanen på Amager i København, der har gennemført renovering af belysningen i flere etaper.\nMørket er faldet på i Dyvekevænget på det nordlige Amager i København, og tilmed regner det. Men der hviler et fint lys over en sti, der skærer gennem plænen ved mødet med bebyggelsen. Det er et lys, der bliver spredt fra relativt nye standere.\nLysstanderne har et LED-armatur, der udsender et lys, som dirigeres nedad af en overskærm. Lyset er fordelt på en behagelig måde af en hvidmalet reflektor. Blænding undgås på grund af en beskyttende ring om armaturet.\nDer er i alt syv lysstandere, som har afløst 14 lavelamper på samme sted, der kun spredte lys lige omkring sig selv. Hertil kommer, at de lave standere ofte blev ødelagt, fordi de var ’i sparkehøjde’.\n”Det her fungerer meget bedre. De gamle lamper lyste os op i hovedet,” siger Bent Kronborg Nielsen, medlem af afdelingsbestyrelsen i Dyvekevænget, om fornyelsen af den udendørs belysning, som blev afsluttet i 2018.\nRemisevænget Øst, Remisevænget Vest, Remisevænget Nord, Dyvekevænget samt Hørgården 1 og Hørgården 2 er almene boligbebyggelser på det nordlige Amager i København, der samlet bliver betegnet som Urbanplanen.\nAfdelingerne råder over i alt cirka 2.500 boliger, og de hører under Boligforeningen 3B, som siden 1. januar 2019 er blevet administreret af KAB.\nByggeriet af Remisevænget- og Hørgården-afdelingerne blev gennemført i 1960’erne på initiativ af den daværende københavnske borgmester Urban Hansen, som lovede en massiv forøgelse af antallet af boliger i hovedstaden. Dyvekevænget er bygget senere, nemlig i 1996.\nBoligforeningen 3B, Københavns Kommune samt lokale organisationer og institutioner har et formaliseret samarbejde om at udvikle området, der i sit centrum har en park, Remiseparken.\nTilsvarende lysstandere er opsat langs snoede langs stier, der løber mellem afdelingens gulstensblokke.\nBedre belysning er med til at mindske risikoen for kriminalitet, siger Bent Kronborg Nielsen, beboerrepræsentant i Dyvekevænget.\n”Vi vil holde de dumme ting på afstand. Vi har prioriteret det i forhold til vores begrænsede økonomiske midler,” siger Bent Kronborg Nielsen, som roser samarbejdet om udskiftningen af belysning.\nDyvekevænget er en af seks afdelinger i den almene bebyggelse Urbanplanen, der i løbet af de seneste år har gennemgået en renovering af udendørsbelysning i flere etaper.\n”Det har handlet meget om tryghed,” fortæller Thomas Neumann Høgh, lokal driftschef. Han siger, at ny lysteknologi desuden giver mulighed for at spare energi – især efter LED-teknologiens brede gennembrud.\n”Formålet har været at kunne se, hvem der færdes i området, og undgå mørke opholdssteder,” siger Thomas Neumann Høgh, som er guide på en rundtur.\nDe nye lamper oplyser stierne i Dyvekevænget uden at blænde. Også de nærmeste omgivelser bliver synlige i mørket.\nAt kunne genkende ansigter\nTryghed, sikkerhed og stemning er tre nøgleord ved udendørs belysning i boligområder. Det fastslår Anne Bay, direktør i Dansk Center for Lys, som er en organisation for aktører, der arbejder med lys.\nMed hensyn til tryghed er det vigtigt, at den udendørs belysning giver mulighed for at genkende ansigter på personer, pointerer Anne Bay. Kontrasterne mellem lys og mørke skal helst ikke være for store, for det kan give en frygt for, ”at nogen putter sig i mørket”. Her kan det være en hjælp, at der også er et vist lys på de nærmeste omgivelser ved stierne.\nSikkerhed opnås ved at sørge for tilstrækkeligt lys på gang- og cykelstier. Her vil det være nemmere at opnå en regelmæssig belysning med parklamper end med lave armaturer og pullerter (korte, tykke stolper med lys).\nStemningen skabes med et blødt lys på omgivelserne.\n”Lysets fordeling er det vigtigste – også i forhold til tryghed. I virkeligheden kan man klare sig med temmelig lidt lys, hvis det til gengæld er blændfrit,” siger Anne Bay.\nHun opfordrer desuden til, at der i boligområder skabes glidende overgange mellem inde og ude. Man skal helst ikke blive blændet, når man træder ud af en opgang, lyder hendes råd.\nUdendørs mødesteder om aftenen\nGod og ordentlig udendørs belysning er med til at mindske kriminaliteten, erklærer Hans Peter de Place, forebyggelseskonsulent i Det Kriminalpræventive Råd.\nHan foreslår, at der ved installation af lys etableres oplyste sociale mødesteder udendørs, hvor beboere kan mødes om aftenen.\n”På den måde tager de ejerskab til uderummet i boligområdet – også når det er mørkt. Samtidig bliver det sværere for folk, der laver kriminalitet, at indtage det,” siger Hans Peter de Place.\nTryghedsvandringer kan være med til at identificere, hvor der er behov for mere lys.\nEn anden ting er at sikre, at cykelskure, carporte, fælleshuse og andet på udearealer er delvist gennemsigtige og velbelyste, for så er de også overskuelige.\nHans Peter de Place anbefaler at bruge såkaldte tryghedsvandringer til at finde steder, hvor det er muligt at øge trygheden. Her kan beboere, boligorganisation og fagfolk på en fælles gåtur i området konstatere, om der er den rigtige belysning de rigtige steder.\n”Vi ved fra tilbagemeldinger, at det er en dialog, der virker,” siger Hans Peter de Place.\nEn tryghedsvandring er en gåtur rundt i et boligområde for at finde steder med lav tryghed. Fremgangsmåden kan være et godt redskab til at planlægge renovering af den udendørs belysning og skal selvsagt gennemføres i mørke i så fald.\nEn tryghedsvandring er måde for fagfolk at indsamle erfaringer fra beboerne og administration i et boligområde om de specifikke lokale forhold.\nDet er vigtigt på tryghedsvandringen også at kigge efter steder, der er behagelige og trygge at færdes i, for de kan inspirere til forbedringer.\nDet Kriminalpræventive Råd har udgivet et hæfte om tryghedsvandring i et alment boligområde:\nTilbage i Urbanplanen fortæller Thomas Neumann Høgh, driftschefen, at der med mellemrum gennemføres tryghedsvandringer i afdelingerne – i flere tilfælde også med deltagelse af politiet.\nI Remisevænget Øst, som rundturen også omfatter, fremviser han en række forbedringer af den udendørs belysning. De første blev gennemført i forbindelse med en generel renovering i 2010-2012, hvor bl. a. betonfacader blev blødt op med glaspaneler, og der kom ny beplantning og belægning og andre ændringer på udearealer. Arbejdet er udført i forbindelse med områdets helhedsplan, der har modtaget støtte fra Landsbyggefondens Renoveringsordning. Lampestandere blev i samme omgang trukket ud fra blokkene for at opfylde et krav om brandveje. Samtidig blev de udstyret med et varmere lys.\nProjektører med blødt lys over parkeringspladsen er et af flere tryghedsskabende tiltag i afdelingen i Remisevænget Øst.\nEn anden tryghedsskabende foranstaltning var at montere lyspaneler på bygningernes gavle. De er placeret højt under udhæng.\n”Det giver mulighed for at følge med i, hvad der sker om hjørnerne, når det er mørkt,” siger Thomas Neumann Høgh.\nDer er opsat projektører i fjerde sals højde over afdelingens parkeringsplads, som hjælper til at få et overblik over et ofte øde areal, selv om lyset ikke er skarpt.\n”Der har været et generelt ønske om at undgå, at den udendørs belysning er til gene inde i boligerne,” siger driftschefen.\nFordi træhegnet er delvist gennemsigtigt og gennemlyst, er det muligt at følge med i, hvad der sker på den anden side.\nOg endelig er der ved at blive rejst et træhegn – med mellemrum mellem brædderne – som adskillelse mellem Remisevænget Øst fra Dyvekevænget i stedet for en betonmur. Fordi der er opsat lys på stedet, kan beboerne nu se, hvad der foregår på den anden side af skellet - på trods af mørke.\n”Beboerne reagerer positivt på tiltagene,” siger Thomas Neumann Høgh.\nHan tilføjer, at renoveringens seneste fase består i at skifte til LED fra 2016 og frem, da LED-teknologi kom ned i en rimelig pris. Samtidig er antallet af armaturer øget. LED-belysning er billigere i brug og giver varmere lysfarver, bemærker han.\nGenerelt kan der ifølge fagfolk opnås en energibesparelse på 50 procent med LED.\nBelysningen skal øge sikkerhed ved at fremhæve trin og forhindringer og således forebygge ulykker\nBelysningen skal fremme tryghed ved at give overblik, oplyse mørke pletter og gøre det muligt at se ansigter\nBelysningen skal sætte en stemning og give identitet i et boligområde ved at understøtte bygningernes kvaliteter og områdets identitet\nBelysningen skal helst opfylde formålene om sikkerhed, tryghed og stemning ved samtidig at bruge en minimal mængde energi\nBelysningen skal tilpasses i farvetemperatur og mængde til stedet, så boligområdet for eksempel ikke fremstår ”koldt” og ”menneskefjendsk”\nBelysningen skal helst være rettet nedad eller til siden, så den ikke blænder\nBelysningen skal helst ikke placeres meget lavt – i så fald bliver kun et meget begrænset område lyst op. Og hvis en lavt placeret belysning rettes opad, kan det give en effekt af uhygge\nBelysningen skal helst ikke inkludere farvet belysning eller effektbelysning, fordi det sjældent opfylder formålene om tryghed, sikkerhed og stemning\nBelysningen kan på steder med kun lidt trafik udstyres med bevægelsessensorer, der straks aktiverer lyset ved menneskelig aktivitet og lader det stå tændt et stykke tid\nBelysningen kan eventuelt dæmpes udvalgte steder om natten for at spare energi\nKilder: Dansk Center for Lys, Energispring under Københavns Kommune samt Landsbyggefonden\n”Der er kommet mere fokus på at bruge belysning på en nuanceret måde”, siger en repræsentant for virksomhed, som sælger udendørs belysnings-løsninger.\nHusk også detaljer og drift!\nNår udendørs belysning skal opsættes eller renoveres i et boligområde, har parterne grundlæggende forskellige tilgange til opgaven. Arkitekter er meget optaget af æstetik og funktionalitet, rådgivende ingeniører tænker overvejende i mulighederne for at styre anlægget, og el-installatører har et fokus på økonomi, fordi de er blevet bedt om at komme med en lav pris.\nDet siger Henning Meiltoft, som hos virksomheden Fagerhult sælger udendørs belysning til større kunder.\n”Vores ønskescenarie er, at arkitekter er med til at bestemme detaljerne om belysningen, herunder lysstyrke og lysretning,” siger Henning Meiltoft. Denne vurdering kan også læses som et råd til almene boligorganisationer.\n”Der er kommet mere fokus på at bruge belysning på en nuanceret måde,” siger han videre.\nBehovsstyret belysning ved hjælp af bevægelsessensorer er en anden voksende trend. Ligesom LED-teknologien i sig selv er det energibesparende.\nHenning Meiltoft anbefaler at holde øje med, at belysningen opfylder standarderne for belysning og kommer fra en certificeret leverandør.\nLED-teknologien er stadig ved at modnes, så man skal være en kritisk forbruger ved valget af armaturer, siger direktøren for Dansk Center for Lys.\n”Man skal vælge armaturerne med omhu. Der er meget skrammel på markedet,” samstemmer Anne Bay fra Dansk Center for Lys. LED-teknologien er stadig ved at modnes og er som udgangspunkt mere følsom over for fugt og varme end traditionel lysteknologi, anfører hun.\nAnne Bay fremhæver, at et driften er et vigtigt og ofte overset aspekt ved et projekt om udendørs belysning i et boligområde.\n”Hvem skal sørge for at vedligeholde anlægget? Hvad koster driften? Hvor længe holder det?”. Dette er ifølge Anne Bay relevante spørgsmål at rejse.\nBo Trygt er en vejledning fra AlmenNet om, hvordan man kan opnå større tryghed i almene boligområder – blandt andet gennem den udendørs belysning:\nTrygge boligområder er et hæfte fra Det Kriminalpræventive Råd, der indeholder forslag til kriminalpræventiv renovering, herunder den udendørs belysning:\nLys på livet-rapporten beskriver erfaringerne fra et forsøgsprojekt om ”den gode belysning” i et alment boligområde, nemlig Gadehavegård i Høje Taastrup vest for København:\nLyspaneler på gavlene i Remisevænget Øst giver mulighed for at følge med i, hvad der sker om hjørnerne om aftenen og natten.


Ingen kategori | frk vilstrup | Side 2 Ingen kategori – Side 2 – frk vilstrup\nNår man har børn er mandage altså ikke den værste dag på uden. Jeg kan huske da jeg var ung, og før jeg fik familie. Så var mandage den værste dag, man skulle tidligt op, og ud af døren efter en dejlig weekend. Nu står man jo altid tidligt op, så mandagen gør ikke så ondt mere. Selvom jeg elsker mine dejlige børn, så er der altså noget over det øjeblik, man kan gå på wc med lukket dør, hvor der ikke lige er en der skal vise en tegning, og en pige der også gerne vil sidde på skødet, og måske en der også skal på wc. Det er også noget helt særligt med den ro der er, ikke fordi jeg sætter mig med en kop te og et dejligt blad, nej men bare den ro der sænker sig, når jeg går og rydder op efter weekenden. Jeg savner mine børn efter en time, men den første time mandag, er altså helt særlig for mig. Mandag henter jeg altid Konrad kl 1330. Vi har fast en hygge stund sammen, og så går han også i bad, inden vi henter lillesøster. Det er bare vores tid, og i går nåede vi også til frisøren og fik det samme hår som drengene i Trier familien (Konrads helt store youtube helte). Jeg nåede også at lave mine kardemomme boller, så der var varme boller med iskoldt smør til eftermiddags hygge. Endnu en perfekt mandag med og uden mine dejlige børn;)\nEn meget anderledes uge\nSå er en meget anderledes uge ved at være forbi. Det er meget nyt for mig, at mange mennesker har haft behov for at fortælle mig, hvad de måtte mene om mig. Det er også nyt for mig at blive stoppet på gaden, af mennesker der gerne vil tage om programmet- men den del syntes jeg faktisk er virkelig hyggelig. Det er også nyt for mig at ekstrabladet vil skrive en artikel om mig- men den del har jeg ikke interesse i. Jeg er ikke ude på at blive kendt for drama, og hvis jeg skulle blive kendt, ville jeg elske det var for at inspirere andre, og for at dele et positivt livssyn. Denne uge har også budt på fridage med børnene. Mandag og tirsdag var Mackenzie hjemme, og i dag fredag holder jeg Konrad hjemme fra skole. Vi fik lov til at lave skole opgaverne hjemme, og så har vi også nået at blande en pose slik, og er ved at blive enige om en film på Netflix. En helt okay afslutning på en meget anderledes uge. Jeg håber I får en dejlig weekend. Jeg vil glæde mig til at have de her tre i mine arme❤\nJeg har slet ikke spist slik, sukker eller is i hele 2019- det er altså længe, hvis du spørger mig. Jeg er faktisk ret stolt… Men jeg har et svagt punkt altså udover chips med dip og vin. Jeg er sååååå vild med Mac D´s trøffelmayo. Hold nu op hvor smager den latterligt godt. Sidst jeg kom forbi, gik Kasper og jeg ind, og så købte min mand lige hele deres lager. Så nu kan jeg spise det hjemme, og til alt. Haps bliver helt sulten…\nFørste afsnit af “I Danmark er jeg født” blev sendt i går, og vi er med i næste afsnit. Jeg så programmet, og vil starte med at sige, at jeg ikke har mødt de andre deltagere. Jeg er godt klar over vi er nogle MEGET forskellige typer, og vi er sikkert valgt, fordi vi alle sammen stikker lidt uden for normen. Efter jeg havde set programmet, så jeg på facebook hvordan Bella (en af børnene fra programmets) forældre, blev svinet til. Jeg har aldrig læst så grimme ting på nettet, og jeg er i chok!!!! Bella er et ønske barn, hendes forældre har mistet fire gange, og de drømmer bare om at få et barn, så alt skal være perfekt. De gør, som vi vel alle gør, det de tror er rigtigt for deres barn. Jeg er godt klar over det sikkert er anderledes end du og jeg, men er det grund nok til at folk ønsker dem så ondt? Folk skriver at de er dårlige forældre, at det sikkert er grunden til deres lille pige ikke sover, de skriver at de skal søge hjælp, og at der bør gribes ind? WHAT???? Hvad er det for en verden vi lever i? Der er vel ikke tale om omsorgssvigt eller mistrivsel for et lille barn, fordi forældrene gør det så godt som de kan? Jeg føler virkelig at nettet er blevet en skraldespand for folks mave galde, og dårlige opførsel. Tænk lige på de førstegangs- nybagte forældre der sidder og læser med! Trist meget trist. Så I programmet og hvad mener i?


75 41 00 28\nVærkstedets ejer, Jesper Madsen, har tidligere arbejdet flere år som mekaniker hos VW-værkstedet i Ribe. Den 1. januar 2005 vælger han dog at overtage det lokale Opel-værksted, Vestbiler - og etablerer derved Jesper Madsens Autoservice.\nSiden er det gået stærkt for det lille værksted, der i dag servicerer/reparerer alle bilmodeller – og har specialiseret sig i OPEL - VW - Skoda - Seat - AUDI.\nVærkstedet beskæftiger i dag 3 kompetente mekanikere.\nVores værksted er et mindre værksted med god kundekontakt, så man derved sikrer at kundeservicen er helt i top. Endvidere er kvalitet og troværdighed nogle af de vigtigste nøgleord, som vores værksted efterlever.\nPartnerskabet er derved med til at give kunderne en god tryghed, når de vælger os som deres værksted.\nVores medarbejdere hos Jesper Madsens Autoservice bliver løbende professionel videreuddannet i den moderne teknik, som udgør en stadig større del af det daglige arbejder på værkstedet.\nEffektivitet er et af nøgleordene hos Jesper Madsens Autoservice. Vi er et meget travlt lille værksted og derfor gør vi meget ud af planlægningen, så vi sikrer en så optimal udnyttelse af vores tid som overhovedet muligt - dermed også af vores kunders tid og penge.\nDet betaler sig at være godt forberedt...\nCVR : 28281587